Եթէ տեղի պիտի ունենան ընտրութիւններ, այն ժամանակ պէտք է գոյութիւն ունենան ընտրութեան արժանի անհատներ ու անոնց կողմէ կազմուած արժանաւոր խումբեր, այսինքն՝ մեր սահմանած նշաձողին հետ չափուելու յարմար անձեր։Միայն այն ժամանակ պիտի կարենանք վստահ ըլլալ որ պատասխանատուութիւն ստանձնողները ոչ միայն բարոյական վեհ յատկանիշներու ու մասնագիտական գիտելիքներու տէր մարդիկ են այլև՝ հայկական ոգիի կրողները՝ որոնք ի վիճակի են անկախ ու անվախ կերպով հայ մարդուն բացատրել թէ ինչ է հայու առաքելութիւնը այս աշխարհի մէջ ու ինչպէս հայ ապրիլ, ի հեճուկս մեր ժամանակներու մէջ տարածուած ու ամրապնդուող որոշ կարծիքներու, որոնց դրսեւորումը առօրեայ կեանքին մէջ կարծէք թէ շատերու համար դարձած է արդիական ու յառաջադեմ զգալու յատկանիշ։